《峨眉山月歌送许时庵使蜀》
清代·吴苑

我闻峨眉山，插天青嶙峋。上有太古雪未化，不知天地冬与春。

高悬更有秋空月，雪上清辉尤皎洁。光耀磊落之奇人，西汉马卿宋轼辙。

况君秋水点双瞳，九天衔命下蚕丛。清无遗照同山月，毕献珠光锦水中。

作者简介：（1638—1700）安徽歙县人，字楞香，号鳞潭，晚号北黟山人。康熙二十一年进士。通经世致用之学，对策极言黄淮分合之势。官检讨，累官祭酒。笃于师友，为诗多和平之音。有《北黟山人集》、《大好山水录》。